Ir-Regolament tal-Kummissjoni (KEE) Nru 822/94
tat-13 ta' April 1994
li jirranġa l-kodiċi NM għat-tuffieħ elenkati fl-Anness li jinsab mar-Regolament tal-Kunsill (KEE) Nru 2019/93 li jintroduċi miżuri speċifiċi għall-gżejjer iż-żgħar ta' l-Aegean dwar ċerti prodotti agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 234/79 tal-5 ta' Frar 1979 dwar il-proċedura biex tiġi rranġata n-nomenklatura tat-Tariffa Doganali Komuni użata għall-prodotti agrikoli [1], kif emendat bir-Regolament (KEE) Nru 3209/89 [2], u b'mod partikolari l-Artikolu 2(1) tiegħu;
Billi r-Regolament tal-Kummissjoni (KEE) Nru 2505/92 ta' l-14 ta' Lulju 1992 li jemenda l-Annessi I u II li jinsabu mar-Regolament tal-Kunsill (KEE) Nru 2658/87 dwar it-tariffa u n-nomenklatura ta' statistika u t-Tariffa Doganali Komuni [3] fiha n-nomenklatura magħquda li tkun fis-seħħ fiż-żmien tad-dħul fis-seħħ tar-Regolament tal-Kunsill (KEE) Nru 2019/93 tad-19 ta' Lulju 1993 li jintroduċi miżuri speċifiċi għall-gżejjer Aegean iż-żgħar dwar ċerti prodotti agrikoli [4];
Billi l-kodiċi tan-nomenklatura magħquda użata biex tiddeskrivi t-tuffieħ fl-Anness li jinsab mar-Regolament (KEE) Nru 2019/93 hija l-kodiċi li kienet fis-seħħ fl-1992 u billi dak il-kodiċi ma jikkorrispondix mal-kodiċi li ilu fis-seħħ mill-1993; billi l-kodiċi in kwistjoni għandu għalhekk jiġi rranġat;
Billi dan l-arranġament għandu jkollu effett mid-data tad-dħul fis-seħħ tar-Regolament (KEE) Nru 2019/93;
Billi l-miżuri li għalihom jipprovdi dan ir-Regolament jaqblu ma' l-opinjoni tal-Kumitat li Jimmaniġġja l-Frott u l-Ħxejjex,
ADOTTAT DAN IR-REGOLAMENT:
Artikolu 1
Fl-Anness li jinsab mar-Regolament (KEE) Nru 2019/93, kodiċi NM "08081091 sa 08081099" li jiddeskrivi t-tuffieħ huma b'dan mibdula bil-kodiċi NM "08081031 sa 08081089".
Artikolu 2
Dan ir-Regolament għandu jidħol fis-seħħ fis-seba' jum li jiġi wara dak li fih jiġi ppubblikat fil-Ġurnal Uffiċjali tal-Komunitajiet Ewropej.
Għandu jkun japplika mit-30 ta' Lulju 1993.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta' April 1994.